Document ID: 32001R0532

Κανονισμός (ΕΚ) αριθ. 532/2001 της Επιτροπής
της 16ης Μαρτίου 2001
περί τροποποιήσεως του κανονισμού (ΕΚ) αριθ. 2561/1999 για τον καθορισμό των εμπορικών προδιαγραφών για τα μπιζέλια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2561/1999 της Επιτροπής, της 3ης Δεκεμβρίου 1999, που καθορίζει τις εμπορικές προδιαγραφές για τα μπιζέλια(3) προβλέπει στο παράρτημα διατάξεις σχετικά με τον ορισμό, την ταξινόμηση, την παρουσίαση και τη σήμανση των μπιζελιών.
(2) Για λόγους διαφάνειας στη διεθνή αγορά, είναι σκόπιμο να αναθεωρηθούν οι εν λόγω διατάξεις ούτως ώστε, ιδίως, να γίνει σαφής διαχωρισμός μεταξύ των μπιζελιών προς αποφλοίωση και των μπιζελιών που προορίζονται για κατανάλωση με τον λοβό. Πράγματι, οι προδιαγραφές που συνιστώνται για τα μπιζέλια από την Οικονομική Επιτροπή για την Ευρώπη των Ηνωμένων Εθνών προβλέπουν την εν λόγω διάκριση καθώς και προσαρμογή των κριτηρίων ταξινόμησης και των κανόνων σήμανσης στα χαρακτηριστικά της κάθε μιας από τις δύο αυτές ομάδες μπιζελιών. Επιπλέον, κατά γενικό κανόνα, τα μπιζέλια που προορίζονται για κατανάλωση με τον λοβό τίθενται σε εμπορία ακροτομημένα, και επομένως οι προδιαγραφές πρέπει να προσαρμοστούν σ' αυτή την εμπορική πρακτική.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2561/1999 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη ημέρα του δεύτερου μηνός μετά τον μήνα της έναρξης της ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 2001.

Labels: 3
17